Eronda suv toshqini qurbonlari soni 12 kishiga etdi

Eronda mavsumiy toshqinlar qurbonlari soni 12 kishiga etdi, 21 kishi jarohatlandi, ikki kishi bedarak ketdi, deya «RIA Novosti» manbasiga tayanib Xabar ma`lum qildi.
«Ma`lumotlarga ko`ra, jami 11 ta provinsiyada ayni vaqtga kelib 21 kishi jarohatlangan, ikki kishi bedarak ketgan, 12 kishi esa hayotdan ko`z yumgan», — deya xabar berdi Eron Tez yordam matbuot xizmati.
Mart-aprelda odatda Eronda yog`ingarchilik ko`payib, mamlakatning turli joylarida sel va toshqinlarni keltirib chiqaradi. O`tgan bir necha kun davomida quygan jala mamlakatning 11 ta provinsiyasida suv toshqinlariga sabab bo`lgan (Eronda jami 31 ta provinsiya bor).
O`tgan yili mart-aprel oylarida suv toshqinlari Eron provinsiyalarining qariyb yarmida jiddiy vayronagarchiliklarni keltirib chiqarib, 70 kishining umriga zomin bo`lgandi.